EkBass/fiwiki-20250220-pages-articles huggingface dataset:
Martin Hanzal

Martin Hanzal (s. 20. helmikuuta 1987 České Budějovice, Tšekkoslovakia) on tšekkiläinen uransa lopettanut jääkiekkoilija, joka pelasi urallaan NHL- liigassa 673 ottelua edustaen Arizona Coyotesia, Minnesota Wildia ja Dallas Starsia vuosina 2007–2020. https://www.tsn.ca/martin-hanzal-retires-from-nhl- after-12-seasons-1.1544004 == Ura == Coyotes varasi Hanzalin vuoden 2005 varaustilaisuuden ensimmäisellä kierroksella. Hän teki tulokaskaudellaan 2007–2008 pisteet 8+27. Hanzal on toimi Coyotesin varakapteenina vuodesta 2011 lähtien. Helmikuussa 2015 hän joutui selkäleikkaukseen, eikä pelannut enää loppukaudella. Hanzal siirtyi Minnesota Wildiin helmikuussa 2017. Kaudeksi 2017–2018 Hän siirtyi Dallas Starsiin. Hanzal on edustanut Tšekkiä jääkiekon alle 18-vuotiaiden MM-kisoissa 2005, nuorten MM-kisoissa 2006 ja 2007, sekä aikuisten MM-kisoissa 2008 ja 2013, sekä vuoden 2014 talviolympialaisissa. == Tilastot == 2004–2005 HC České Budějovice Tšekki 2 15 1 2 3 2 4 0 0 0 2 U18 7 4 3 7 10 2005–2006 HC České Budějovice CĚL 19 0 1 1 10 – – – – – U20 6 0 2 2 4 BK Mladá Boleslav Tšekki 2 5 2 0 2 0 – – – – – Omaha Lancers USHL 19 4 15 19 30 5 1 0 1 4 2006–2007 Red Deer Rebels WHL 60 26 59 85 94 6 2 7 9 19 U20 6 2 1 3 6 2007–2008 Phoenix Coyotes NHL 72 8 27 35 28 – – – – – MM 6 0 3 3 8 2008–2009 Phoenix Coyotes NHL 74 11 20 31 40 – – – – – 2009–2010 Phoenix Coyotes NHL 81 11 22 33 104 7 0 3 3 10 2010–2011 Phoenix Coyotes NHL 61 16 10 26 54 4 1 2 3 8 2011–2012 Phoenix Coyotes NHL 64 8 26 34 63 12 3 3 6 29 2012–2013 Phoenix Coyotes NHL 39 11 12 23 24 – – – – – 2013–2014 Phoenix Coyotes NHL 65 15 25 40 73 – – – – – MM 8 1 3 4 2 2014–2015 Arizona Coyotes NHL 37 8 16 27 31 – – – – – OK 4 0 1 1 4 2015–2016 Arizona Coyotes NHL 64 13 28 41 77 – – – – – 2016–2017 Arizona Coyotes NHL 51 16 10 26 43 – – – – – WCup 3 1 1 2 2 Minnesota Wild NHL 20 4 9 13 10 5 1 0 1 0 2017–2018 Dallas Stars NHL 38 5 5 10 23 – – – – – 2018–2019 Dallas Stars NHL 7 1 1 2 4 – – – – – 2019–2020 Dallas Stars NHL 0 0 0 0 0 – – – – – Yhteensä 673 126 211 337 574 28 5 8 13 47 40 8 14 22 36 == Lähteet == * * === Viitteet === Luokka:Tšekkiläiset jääkiekkoilijat Luokka:Arizona Coyotesin varaamat pelaajat Luokka:Vuonna 1987 syntyneet Luokka:Elävät henkilöt
Play (kappale)

"Play" on yhdysvaltalaisen laulajan Jennifer Lopezin toisen studioalbumin J. Lo toinen single. Single julkaistiin huhtikuussa 2001 ja se sijoittui Norjan singlelistalla parhaimmillaan kahdenneksitoista,Jennifer Lopez - Play norwegiancharts.com Irlannissa sijalle kymmenenGFK Chart - Track chart- track.co.uk ja Billboard Dance/Club Play Songs -listan sijalle kaksi.Club Music, Hot Dance Songs, Club Songs, Dance Club Music Charts Billboard.com == Kappaleet == === CD-single === # "Play" (Radio Edit) # "Play" (Full Intention Mix Radio) # "Play" (Artful Dodger Mix) # "Play" (Thunderpuss Club Mix) # "Play" (The Genie Mix) # "Love Don't Cost a Thing" (feat. Puffy) == Lähteet == Luokka:Jennifer Lopezin kappaleet Luokka:Vuoden 2001 kappaleet
2100 Ra-Shalom

2100 Ra-Shalom on Maan lähelle tuleva pikkuplaneetta, joka kuuluu Aten- asteroidein. Ra-Shalomin löysi E. F. Helin vuonna 1978. Pikkuplaneetta sai nimensä egyptiläisen mytologian Ra-jumalan ja hepreankielisen rauhaa merkitsevän tervehdyksen shalom mukaan. Ennen nimeämistään asteroidi tunnettiin tunnuksella 1978 RA. Ra-Shalomin läpimitta on noin 2,3 kilometriä, joten se on suurempi kuin Aten-asteroidien nimikkokappale 2062 Aten, jonka Helin löysi vuonna 1976. ==Lähteet== *JPL Small-Body Database Browser: 2100 Ra-Shalom (1978 RA) *JPL Small-Body Database Browser: 2062 Aten (1976 AA) *Discovery Circumstances: Numbered Minor Planets (1)-(5000): Minor Planet Center *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Aten-asteroidit
K. E. Sonck

Knut Eliel Sonck (3. helmikuuta 1852 Haapavesi – 28. helmikuuta 1937 Helsinki) oli suomalainen opettaja, rehtori ja kirjailija. Sonckin vanhemmat olivat pastori Johan Mauritz Sonck ja Anna Lovisa Haartman. Hän pääsi ylioppilaaksi Kuopion lukiosta 1871 ja opiskeli Helsingin yliopistossa valmistuen filosofian kandidaatiksi 1877 ja maisteriksi 1882. Sonck toimi Heinolan alkeis-, ja sittemmin keskikoulun kollegana 1891–1926 ja hän oli myös koulun rehtorina. Sonck oli naimisissa vuodesta 1885 Elna Rosa Ottilia Zilliacuksen kanssa. == Teoksia == * Ohjaus katekismusopetukseen. Edlund, Helsinki 1897, 2. parannettu painos nimellä Ohjaus Katekismuksen opetukseen G. W. Edlund, Helsinki 1905 * Valo-olento; kirjoitti K. E. S. Tekijä, Helsinki 1921 * Pohjalaisia poikaviikareita. Gummerus, Jyväskylä 1928 == Suomennoksia == * James Fenimore Cooper : Kuvauksia metsäelämästä sivistyksen äärimmäisillä rajoilla eli Natty Bumpon elämänvaiheet Pohjois-Amerikan indianien parissa ; ruotsin kielestä suom. K. E. S. Edlund, Helsinki 1879 * Kristofer Janson : Lumottu. Uusi Suometar, Helsinki 1879 ==Lähteet == * * * Teokset Fennica-tietokannasta Luokka:Suomalaiset opettajat Luokka:Suomalaiset kirjailijat Luokka:Suomentajat Luokka:Vuonna 1852 syntyneet Luokka:Vuonna 1937 kuolleet
Laikkupussimittari

Laikkupussimittari (Comibaena bajularia) on vihermittareihin kuuluva keskikokoinen vihreä perhoslaji, jonka pääasiallinen levinneisyysalue rajoittuu Keski- ja Etelä-Eurooppaan. Suomesta laji on tavattu vuoteen 2000 mennessä viisi kertaa, tosin tämän jälkeen havaintoja on tehty runsaammin. Lajin tyypillistä elinympäristöä ovat tammea kasvavat metsät ja puistot, joissa sitä tavataan lennossa kesäkuun lopulta heinäkuulle. Toukan ravintokasvi on tammi ja keskenkasvuinen toukka elää ja talvehtii kehräämänsä kehdon sisällä. Suomessa laji on luokiteltu vaarantuneeksi. == Koko ja ulkonäkö == Laikkupussimittari on keskikokoinen mittariperhonen. Sen siipien kärkiväli on noin 26–33 millimetriä.Skinner: Colour Identification Guide to Moths of the British Isles, s. 17. Lajin siipien väri on vihreä ja etusiipien poikkiviirut ovat muodoltaan mutkittelevat. Etusiipien takanurkassa sekä takasiipien etu- ja takanurkissa sijaitsevat suurehkot punertavan ruskeat alueet, jotka ovat lajin selvin tuntomerkki. Ne myös erottavat laikkupussimittarin sen lähilajista, pilkkupussimittarista. Laikkupussimittarin takasiiven ulkoreuna on myös tasaisesti kaareutuva, toisin kuin pilkkupussimittarilla ja vihermittarilla. (MHNT) Comibaena bajularia Gubałówka Poland - Male dorsal.jpg|♂ (MHNT) Comibaena bajularia Gubałówka Poland - Male ventral.jpg|♂ △ (MHNT) Comibaena bajularia - Gubałówka Poland - Female dorsal.jpg|♀ (MHNT) Comibaena bajularia - Gubałówka Poland - Female ventral.jpg|♀ △ == Levinneisyys == Laikkupussimittari on eteläisen Euroopan laji. Se on levinnyt Englannista ja Walesista Keski- ja Etelä-Eurooppaan sekä idässä Turkkiin ja Kaukasukselle. Fennoskandiasta ja Baltiasta on tehty vain yksittäisiä havaintoja sinne harhaantuneista yksilöistä. Suomesta laji on tavattu vain muutaman kerran, ensimmäinen havainto lajin yksilöstä on vuodelta 1971. Vuoteen 2000 mennessä Suomesta oli ilmoitettu vain viisi lajin yksilöä,Huldén: Suomen suurperhosatlas, s. 80. mutta jo vuonna 2009 Inkoosta ilmoitettiin kaikkiaan 85 yksilöäPanu Välimäki, Jari-Pekka Kaitila & Timo Lehto: Mielenkiintoiset suurperhoshavainnot ja vaelluskatsaus 2009. Baptria, 2010, 35. vsk, nro 2, s. 56. Suomen Perhostutkijain Seura. Suomen lajiston uhanalaisarvioinnissa 2010 laji on luokiteltu vaarantuneeksi (VU)Rassi ym. (toim.): Suomen lajien uhanalaisuus – Punainen kirja 2010, s. 448. == Elinympäristö ja elintavat == Lajin tyypillistä elinympäristöä ovat tammea kasvavat metsät ja puistot, mutta harhailijoita voidaan tavata muissakin elinympäristöissä. Laikkupussimittari on lennossa kesäkuun lopulta heinäkuulle. Toukan ravintokasvi on tammi ja keskenkasvuinen toukka elää ja talvehtii kehräämänsä kehdon sisällä. Kehtoon toukka kiinnittää myös lehtien ja kukkien palasia. Toukkavaihe kestää syyskuusta toukokuuhun. == Lähteet == * * * * === Viitteet === Luokka:Vihermittarit
Duat

Duat oli muinaisten egyptiläisten uskomuksien vainajala, jossa asui muun muassa käärmedemoni Apep. Ra-jumala matkusti Duatin läpi joka yö. Duat oli jaettu 12 taloon jotka edustivat yön tunteja. Luokka:Egyptiläinen vainajala ca:Llista de personatges de la mitologia egípcia#D
Fred Roberts

Frederick (Fred) Clark Roberts (s. 14. elokuuta 1960 Provo) on yhdysvaltalainen entinen koripalloilija. == Ura == Roberts pelasi yliopistokoripalloa Brigham Youngin yliopistossa vuosina 1978–1982, josta hän osallistui NBA:n varaustilaisuuteen vuonna 1982. Milwaukee Bucks varasi hänet tilaisuuden 27:ntena pelaajana, mutta marraskuussa 1982 hänen pelioikeutensa myytiin New Jersey Netsille. Kauden 1982–1983 Roberts pelasi lopulta italialaisessa Fortitudo Bolognassa 19,1 pisteen ja 8,6 levypallon keskiarvoilla. Kesäkuussa 1983 Nets kauppasi Robertsin pelioikeudet San Antonio Spursille, jossa hän pelasi kauden 1983–1984. Seuraavalla kaudella hän pelasi joukkueessa 22 ottelua, jonka jälkeen hänet kaupattiin joulukuussa Utah Jazzille. Roberts edusti seuraa puolitoista kautta ja syyskuussa 1986 hänet myytiin Boston Celticsille. Hän pelasi joukkueessa kaksi kautta, jonka jälkeen Miami Heat varasi hänet laajentumisvaraustilaisuudessa vuonna 1988. Heat ei pitänyt Robertsin pelioikeutta, vaan myi hänet edelleen Milwaukee Bucksille. Hän pelasi Bucksissa vuodet 1988–1993. Tämän jälkeen Roberts siirtyi kaudeksi Eurooppaan FC Barcelonaan, jonka paidassa hän voitti Copa del Reyn. Kauden 1994–1995 alussa Roberts ei edustanut mitään seuraa, mutta teki helmikuussa 1995 päiväkohtaisen sopimuksen Cleveland Cavaliersin kanssa. Sopimusta jatkettiin lopulta loppukauden ajaksi. Kauden 1995–1996 Roberts edusti Los Angeles Lakersia. Lokakuussa 1996 hän siirtyi Dallas Mavericksiin, jossa hänen sopimuksensa raukesi helmikuussa 1997. == Lähteet == == Aiheesta muualla == *NBA:n pelaajaprofiili *Basketball-Referencen pelaajaprofiili *Lega Basketin pelaajaprofiili *ACB:n pelaajaprofiili Luokka:Yhdysvaltalaiset koripalloilijat Luokka:Vuonna 1960 syntyneet Luokka:Elävät henkilöt
Nina von Stauffenberg

”Nina” Schenk Gräfin von Stauffenberg (27. elokuuta 1913 Kowno, Venäjä – 2. huhtikuuta 2006 Kirchlauter, Saksa) oli operaatio Valkyrien suunnitelleen ja sen päätoteuttajana toimineen eversti Claus von Stauffenbergin vaimo. == Elämä == Nina von Stauffenberg oli alun perin nimeltään Magdalena Elisabeth Vera Lydia Herta von Lerchenfeld. Hän tapasi tulevan miehensä Claus von Stauffenbergin vuonna 1930. He menivät naimisiin 26. syyskuuta 1933 Bambergissa. Heillä oli kaikkiaan viisi lasta, josta nuorin syntyi vasta Claus von Stauffenbergin kuoltua. Stauffenberg muutti lastensa kanssa sodan jälkeen Etelä-Saksaan Baden-Württembergin Lautlingeniin, jossa rikkaan Stauffenbergin suvun huvila sijaitsi. Viidestä lapsesta kolme on edelleen elossa, ja he asuvat Saksassa. Nina von Stauffenberg oli kuollessaan 92-vuotias. Hänet haudattiin kuusi päivää myöhemmin. ;Lapset *Berthold Maria Schenk Graf von Stauffenberg (s. 1934) *Heimeran Schenk Graf von Stauffenberg (1936–2020) *Franz-Ludwig Schenk Graf von Stauffenberg (s. 1938) *Valerie Ida Huberta Karoline Anna Maria Schenk Gräfin von Stauffenberg (1940–1966) *Konstanze Schenk Gräfin von Stauffenberg (s. 1945) == Operaatio Valkyrie == Nina von Stauffenberg tiesi miehensä suunnittelevan Adolf Hitlerin salamurhaa. Salaliiton epäonnistuttua Hitler teloitutti 21. heinäkuuta 1944 kaikki salaliittoon osallistuneet, myös Claus von Stauffenbergin. Salaliiton selvittyä Gestapo vangitsi Nina von Stauffenbergin ja erotti tämän lapsistaan yli vuodeksi. Lapset joutuivat lastenkotiin ja uudelleen koulutettaviksi. Stauffenberg synnytti nuorimman lapsensa Konstanzen vankeudessa ollessaan. Toisen maailmansodan jälkeen hän sai lapsensa takaisin. == Lähteet == Luokka:Saksalaiset aateliset Luokka:Vuonna 1913 syntyneet Luokka:Vuonna 2006 kuolleet
Nasir Jalil

Nasir Jalil (1955 – 8. kesäkuuta 2011) oli singaporelainen jalkapalloilija, joka edusti Singaporen jalkapallomaajoukkuetta kansainvälisissä otteluissa 1970-luvun lopussa ja 1980-luvun alussa. Jalil kuoli 56 vuoden iässä kesäkuussa 2011 aivokasvaimeen, joka havaittiin hänellä ensi kerran vuonna 2003. Hänen veljensä Nasaruddin Jalil on myös edustanut Singaporea kansainvälisellä tasolla. == Lähteet == Luokka:Singaporelaiset jalkapalloilijat Luokka:Vuonna 1955 syntyneet Luokka:Vuonna 2011 kuolleet
Ateismi 3.0

Ateismi 3.0 on nimitys ryhmälle ateisteja, joiden mielestä uskonto on hyödyllinen sekä yksilöille että yhteiskunnille. Liike on syntynyt Yhdysvalloissa. == Katso myös == * Uusateismi * Ateismin kritiikki * Humanismi * Uskonnollinen humanismi == Lähteet == == Kirjallisuutta == * * == Aiheesta muualla == * Austin Dacey: The secularist case against ”Atheism 3.0” . The Washington Post 26.10.2009. * Taner Edis: An Atheist defends religion. The Secular Outpost 21.10.2010. Luokka:Ateismi ja uskonto
Argusfasaani

Argusfasaani (Argusianus argus) on Kaakkois-Aasian sademetsissä elävä kookas, jopa yli 170 cm:n mittaiseksi kasvava kanalintulaji. Koiraan ja naaraan pää on sininen ja ruumis harmaan ruskea, mutta koiraalla on lisäksi myös siipien takareunoissa erittäin suuret käsisulat. Niissä on koristeena silmän näköisiä täpliä. Soitimella koiras levittää käsisulat isoksi viuhkaksi houkutellakseen naaraita. Naaras rakentaa pesän ja hoitaa poikaset yksin. Lajia tavataan muun muassa Thaimaassa, Malesiassa ja Indonesiassa. == Lähteet == *Pieni tietosanakirja: Argus-fasaani (Argusianus argus) *ITIS: Argusianus argus === Viitteet === Luokka:Fasaanit Luokka:Uhanalaiset linnut
SAC-D

SAC-D (espanjan kielisen nimen Satelite de Aplicaciones Cientificas-D lyhenne) on argentiinalainen kaukokartoitussatelliitti. Satelliitin kehitti INVAP. Se laukaistiin 10. kesäkuuta 2011 Vanderbergistä Delta II-raketilla. SAC-D:tä operoi argentiinalainen CONAE, se lentänee 5 vuotta. File:One of Aquarius solar arrys are open.jpg File:Aquarius-2010-Composite.stl File: Aquarius sac-d launch.ogv File:NASA's AquariusSAC D Spacecraft Separation.webm Laitteen nimi Toteuttaja Käyttö Aquarius NASA Meren suolaisuus CARMEN I CNES SODAD mittaa partikkeleita ja avaruusromua, ICARE mittaa kosmista säteilyä DCS CONAE Linkki, jonka kautta kerätään maanpäällistä dataa sensoreilta HSC CONAE Revontulikamera MWR CONAE Radiometri NIRST CONAE ja Kanadan avaruusjärjestö Infrapunakamera ROSA ASI Ilmakehän lämpötilan ja kosteuden mittalaite TDP CONAE GPS-testilaite ==Katso myös== *Jason 1 ==Lähteet== Luokka:Kaukokartoitussatelliitit Luokka:Vuoden 2011 avaruustoiminta
Lari (eläin)

Lari (Hylobates lar) on Etelä- ja Kaakkois-Aasiassa elävä erittäin uhanalainen gibbonilaji.Luonnossa 1 Nisäkkäät s.195 Larit elävät luonnossa tyypillisesti noin 25-vuotiaksi, mutta vankeudessa jopa yli 50-vuotiaiksi. == Ulkonäkö == Larilla on erittäin pitkät ja vahvat kädet ja jalat. Raajojen pituutta lisäävät myös sormet, varpaat, kämmen- ja jalkapöytä. Larien väritys vaihtelee paljon. Yleiseensä ne ovat ruskeita, mustia tai punertavan ruskeankeltaisia. Naamaa ympäröi valkoinen rinkula, jonka lisäksi jalat ovat valkoiset. Naaraita on vaikeaa erottaa uroksista, sillä ne voivat olla samanvärisiä ja samankokoisia. == Elintavat == === Liikkuminen === Larit liikkuvat latvustoissa. Ne hyppivät pitkiä loikkia puista toiseen noin 50 metrin korkeudessa, eivätkä oikeastaan koskaan laskeudu maan pinnalle. === Sosiaalisuus ja lisääntyminen === Larit elävät perheryhmissä, joten laumaan kuuluvat vanhemmat ja niiden jälkeläiset. Lareilla ei ole varsinaista lisääntymiskautta, koska trooppisessa sademetsässä voi lisääntyä vuoden ympäri. Lariemo kantaa sikiötä seitsemän kuukautta. Sen jälkeen se imettää yleensä vain yhtä poikastaan kaksi vuotta. Poikanen jää vieroituksen jälkeen syntymälaumaansa sukukypsyyden saavuttamiseen asti, eli noin kahdeksan vuotiaaksi. Perheen vanhemmat sisarukset auttavat vanhempia nuorempien hoidossa. Lariparit ovat yleisesti yksiavioisia. === Reviiri === Larit ilmoittavat reviirinsä tyypillisesti niin, että ne huutavat kovalla äänellä. Reviirin vallannut pari ilmoittaa tästä kiljumalla duettona, jota johtaa naaras. Äänen voimakkuutta lisää kurkussa sijaitseva ihopoimu, joka pullistuu tarpeen mukaan. === Ruokavalio === Larit syövät valikoiden ja poimivat puiden latvoista tuoreita hedelmiä, lehtiä ja silmuja. Ne etsivät ravintoa tahokkaasti ja tarkkailevat samalla puita. Niiden hampaat ja ruuansulatusjärjestelmä on erikoistunut hedelmien hyödyntämiseen. == Kanta == Larien kanta on taantunut merkittävästi, sillä niitä on metsästetty lihan vuoksi. Lareja pyydystetään myös lemmikeiksi, ja suuri metsäkato pirstaloi niiden asuinalueita. == Lähteet == * === Viitteet === Luokka:Gibbonit Luokka:Uhanalaiset nisäkkäät
Afganistanin sodan neuvostojoukkojen muistomerkki

Afganistanin sodan neuvostojoukkojen muistomerkki on muistomerkki Kiovan kaupungissa Ukrainassa. Pronssinen muistomerkki rakennettiin Afganistanin sodassa (1979–1989) kuolleiden neuvostosotilaiden muistoksi. == Katso myös == *Jekaterinburgin monumentti Luokka:Kiovan nähtävyydet Luokka:Kiovan rakennukset ja rakennelmat Luokka:Muistomerkit Luokka:Petšerskin piiri
Lankulle kävely

Lankulle kävely on teloitustusmenetelmä, jossa uhri pakotetaan kävelemään aluksesta puisen lankun päälle. Lankulta uhri joko putosi tai työnnettiin alas mereen. Lankulle kävely on yleinen aihe merirosvoaiheisissa romaaneissa ja elokuvissa. Niissä merirosvot usein pakottavat vankinsa kävelemään lankkua pitkin päästäkseen heistä eroon. Todellisuudessa he eivät kuitenkaan juuri ole näin menetelleet, vaan tavallisimmin merirosvot yksinkertaisesti heittivät valtaamansa laivan alkuperäisen miehistön yli laidan. Vain yksi merirosvo, Stede Bonnet, on edes kutakuinkin uskottavien lähteiden mukaan on todella käskenyt vankiensa kävellä lankkua pitkin. == Lähteet == ==Lue myös== * Hukuttaminen Luokka:Teloitusmenetelmät
Ely S. Parker

Ely Samuel Parker (1825 – 31. elokuuta 1895) oli seneca-heimoon kuulunut intiaani, josta tuli Yhdysvaltain armeijan upseeri ja vähäksi aikaa intiaaniasiain komissaari. Ely Parkerin alkuperäinen intiaaninimi oli Hasanoanda, mutta paremmin tunnettu on hänen myöhemmin ottamansa nimi Donehogawa "Läntisen oven pitäjä". Parker syntyi vuonna 1825 Tonawandan reservaatissa New Yorkin osavaltiossa William ja Elizabeth Parker -nimisten seneca-intiaanien lapseksi. Kun nuori Ely Parker oli töissä varuskunnassa, sotilaat pilkkasivat tätä, kun hän ei osannut englantia. Parker lähti tämän jälkeen kristilliseen kouluun ja opiskeli lakimieheksi, muttei saanut alan työpaikkaa, koska ei ollut virallisesti Yhdysvaltain kansalainen. Tämän jälkeen Parker hankkiutui ystäviensä avulla tekniseen opistoon ja opiskeli insinööriksi, jossa ammatissa työskenteli Yhdysvaltain sisällissotaan asti. Muun muassa Erien kanava laajennettiin ja ylläpidettiin Parkerin ohjauksessa. Toisaalta vuonna 1852 Parkerista tuli seneca-heimon ylipäällikkö. Parker tutustui Ulysses Grantiin, tulevan sisällissodan kuuluisaan johtajaan ja ystävystyi tämän kanssa. Parker yritti armeijaan pohjoisvaltioiden puolelle kun sisällissota syttyi, mutta alussa hänelle sanottiin, ettei sota ole intiaanien, vaan valkoisten sota. Parker pääsi sotaan vasta Grantin tukemana alussa adjutantiksi. Parker oli mukana muun muassa Vicksburgissa, Chattanoogassa ja Appomattoxissa. Parker jatkoi armeijassa vielä sisällissodan jälkeen vuoteen 1869 ja päätti sotilasuransa prikaatinkenraalina. Parker avioitui Minnie Orton Sackettin kanssa 1867. Heillä oli yksi tytär joka syntyi 1878. == Intiaaniasiain komissaari == Parker pyrki tukemaan intiaaneja toimiessaan 1869–1871 intiaaniasiain komissaarina, jona nyt oli poikkeuksellisesti intiaani. Kun Parker tuki intiaaneja, hän hankki itselleen vihamiehiä valkoisten amerikkalaisten parista. Kun Parker hankki intiaaneille ruokaa luotolla, mikä hieman rikkoi säännöksiä, Parker joutui hallinnon kuultavaksi. Häntä ei syytetty mistään, mutta tapaus huononsi hänen mainettaan valkoisten parissa. Lopulta hän päätti hakea virastaan eroa ja saikin sen. Tämän jälkeen Parker hakeutui liikealalle ja alussa rikastuikin. Sitten hän menetti omaisuutena pörssikurssien muutosten takia ja eli loppuvuotensa köyhänä miehenä. == Lähteet == ==Aiheesta muualla== *Biography, "Ely S. Parker", The Civil War, PBS *National Park Service: Ely Parker- A Real American" Luokka:Yhdysvaltalaiset sotilaat Luokka:Vuonna 1828 syntyneet Luokka:Vuonna 1895 kuolleet Luokka:Yhdysvaltalaiset intiaanipoliitikot
Uskon sanat

Uskon sanat on Tuomas Nevanlinnan ja Jukka Relanderin vuonna 2011 julkaisema kirja kristinuskosta. == Lähteet == == Aiheesta muualla == * Olli Seppälä: Jukka Relander: Nyt on aika käydä uskonnollisia keskusteluja. Kotimaa 15.5.2011. * Jari O. Hiltunen: Usko on mahdollista, Jumala mahdottomuus. Satakunnan Kansa 31.5.2011. * Jussi Ahlroth: Ikuinen virtahepo filosofian työhuoneessa. Helsingin Sanomat 28.8.2011. * Janne Villa: Filosofisesta läpästä armopuheeseen. Kirkko ja kaupunki 7.9.2011. Luokka:Kirjat kristillisestä teologiasta ja uskonnonfilosofiasta Luokka:Suomalaiset tietokirjat Luokka:Vuoden 2011 kirjat
Ukko (vuoristorata)

Ukko on Linnanmäen huvipuistossa Helsingissä sijaitseva vuoristorata. Tehdasnimeltään Skyloop-nimisen laitteen on valmistanut saksalainen Maurer Söhne. Rata avattiin yleisölle Linnanmäen 61-vuotispäivänä 27. toukokuuta 2011. Vaunu nostetaan ketjuhissillä radan korkeimpaan kohtaan 50 metriin, josta saatavalla potentiaalienergialla vaunu liikkuu loppumatkan. Korkeimmasta kohdasta vaunu lähtee kiihtymään ja kääntää matkustajat pää alaspäin tehden täyden 360 asteen korkkiruuvikäännöksen. Vaunut kiihtyvät noin 105 kilometrin tuntinopeuteen. Nopeus riittää nostamaan vaunun lähes uudelleen radan huipulle, mutta vaunu lähtee valumaan takaperin alaspäin ja aloittaa jarrutuksen palattuaan edelliseen mutkaan saakka. Turvapuomeina Ukossa on vain sivulta tuleva 12 senttimetriä paksu lannevyö estämässä laitteesta putoamisen. Ukko on Suomen toiseksi nopein vuoristorata Linnanmäen Taiga-nimisen vuoristoradan jälkeen. == Vuoristorata numeroina == Ukon tukipilari on 52 metrin korkeudessa (90 metriä merenpinnasta), joten siinä on myös lentoestevalot. Rata on pultattu kallioon 14 ankkurilla, ja perustuksissa on betonia 200 kuutiometriä. Radan teräkset painavat yhteensä noin 250 000 kiloa. Ukon kokonaissähköteho on 300 kilowattia, ja sähkökatkojen varalta käytössä on 88 kilowatin generaattori. Radalla kulkee kaksi toisiinsa kytkettyä vaunua, joihin mahtuu yhteensä 12 matkustajaa. Kun yksi matka kestää noin minuutin, tunnissa ehditään ajattaa 550 henkilöä.Tekniikka & Talous 27.5.2011, s. 18–19. Turvarajoina matkustajille on 140 senttimetrin vähimmäis- ja 200 senttimetrin enimmäispituus. == Lähteet == == Aiheesta muualla == * Linnanmäki: Ukko Luokka:Vuoristoradat Luokka:Linnanmäki
Sounds of a Playground Fading

__NOTOC__ Sounds of a Playground Fading on In Flamesin kymmenes studioalbumi, joka julkaistiin 15. kesäkuuta 2011. Se on yhtyeen ensimmäinen albumi, jolla alkuperäinen kitaristi Jesper Strömblad ei soita jätettyään yhtyeen helmikuussa 2010. Albumi nousi Suomen virallisen listan sijalle 4., sekä Rumban listan sijalle 1.Rumba == Kappaleet == # # # # # # # # # # # # # == Kokoonpano == * Anders Fridén – laulu * Björn Gelotte – kitarat * Peter Iwers – basso * Daniel Svensson – rummut & lyömäsoittimet == Arvostelut == * Metacritic: 68/100Metacritic: Reviews for Sounds of a Playground Fading by In Flames * AllMusic: * Imperiumi.net: Imperiumi.net: Levyarvio * Kaaoszine: 8/10Kaaoszine: Levyarvio * Soundi: Soundi: Levyarvio * Sputnikmusic: Sputnikmusic: Staff review == Lähteet == == Aiheesta muualla == * * Luokka:In Flamesin albumit Luokka:Vuoden 2011 albumit
Pasi Mustonen

Pasi Mustonen (s. 11. lokakuuta 1960) on suomalainen jääkiekkovalmentaja, joka toimi Suomen naisten jääkiekkomaajoukkueen päävalmentajana vuosina 2014–2022. Mustonen toimi aiemmin Lahden Pelicansin apuvalmentajana sekä on toiminut aiemmin Kärppien päävalmentajana I-divisioonavuosina 1991–1993 ja päävalmentajakokemusta löytyy myös yhdentoista kauden verran Ruotsin alemmista sarjoista. Pelaajataustaa häneltä löytyy I-divisioonasta ja Ruotsin II- divisioonasta.Elite Prospects ==Ura== Mustonen edusti pelaajaurallaan muun muassa JYPiä I-divisioonassa ja Nittorps IK:ta Ruotsin II-divisioonassa. Hän pelasi puolustajana. 1980-luvulla hän toimi Tampereen Ilveksen juniorivalmennuspäällikkönä. Mustosen valmentajaura alkoi kaudella 1991–1992 Kärppien päävalmentajana I-divisioonassa. Hän valmensi joukkueen runkosarjassa toiseksi ja aina karsintoihin saakka, mutta Tappara vei ne kuitenkin otteluvoitoin 3–1. Mustosen toinen kausi Kärpissä 1992–1993 päättyi runkosarjassa neljänteen sijaan. Kärppien jälkeen Mustonen toimi peräti 11 kautta valmentajana Ruotsissa. Hän toimi ensin vuodet 1993–1997 Kiruna IF:n päävalmentajana valmentaen joukkueen kahtena ensimmäisenä kautenaan runkosarjan toiseksi ja kolmannella kaudellaan voittajaksi vuonna 1996. Vuodet 1997–2001 Mustonen valmensi samassa sarjassa pelannutta Tingsryds AIF:ää. Kaksi jälkimmäistä kautta 1999–2001 joukkue pelasi Elitserienin ja I-divisioonan välille perustettua HockeyAllsvenskania. Vuodet 2002–2004 Mustonen valmensi HockeyAllsvenskanissa Skellefteå AIK:ta, joka eteni keväällä 2003 aina Elitserienin karsintoihin saakka, mutta jäi ilman sarjanousua. Mustonen valmensi seuraavan kerran I-divisioonajoukkue Asplöven HC:ta kaudella 2008–2009. Hän valmensi joukkueen runkosarjan ensimmäiseksi ja HockeyAllsvenskanin karsintoihin saakka, mutta Asplöven jäi kuitenkin ilman sarjanousua. Kaudeksi 2011–2012 Mustonen palasi Kärppien valmennukseen, lähinnä fysiikkavalmentajan tehtäviin. Keväällä 2013 Lahden Pelicans ilmoitti solmineensa hänen ja Hannu Aravirran kanssa yhden vuoden valmentajasopimuksen kaudesta 2013–2014.Hannu Aravirta on Pelicansin uusi päävalmentaja Suomen naisten maajoukkuetta Mustonen on valmentanut vuodesta 2014 vuoteen 2022. ==Muuta== Mustosen poika Joel on pelannut jääkiekkoa SM-liigassa ja Ruotsin SHL:ssä. ==Lähteet== * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1960 syntyneet Luokka:Elävät henkilöt
Ewald-Heinrich von Kleist-Schmenzin

Ewald-Heinrich von Kleist-Schmenzin (10. heinäkuuta 1922 – 8. maaliskuuta 2013) oli saksalainen sotilas, joka osallistui luutnanttina Saksan armeijassa toiseen maailmansotaan. Von Kleist kuului heinäkuun 20. päivän salaliittoon, joka teki salamurhayrityksen Adolf Hitleriä vastaan. Salamurhan oli määrä tapahtua 20. heinäkuuta 1944. Von Kleist on yksi harvoista salaliittoon osallistuneista, jotka selvisivät siitä hengissä eivätkä joutuneet teloitettaviksi. Muut selvinneet olivat Georg von Boeselager ja Philipp von Boeselager. Ewald von Kleist-Schmenzin oli viimeinen elossa ollut salaliiton jäsen. Hän kuoli 90-vuotiaana vuonna 2013. == Lähteet == ==Aiheesta muualla== * Ewald-Heinrich von Kleistin muistokirjoitus Helsingin Sanomissa Luokka:Saksalaiset toisen maailmansodan sotilaat Luokka:Heinäkuun 20. päivän salaliiton jäsenet Luokka:Vuonna 1922 syntyneet Luokka:Vuonna 2013 kuolleet
Otto Kejonen

Otto Kejonen (s. 22. maaliskuuta 1992) on suomalainen jalkapalloilija, joka edusti viimeksi Veikkausliigan Myllykosken Palloa. Hän on pelipaikaltaan hyökkääjä. Kejonen solmi MYPAn kanssa 1+1-vuotisen sopimuksen ennen kauden 2011 alkua. MYPA on myös hänen kasvattajaseuransa. Hän debytoi Suomen korkeimmalla sarjatasolla Veikkausligassa 9. kesäkuuta 2011 ottelussa Kuopion Palloseuraa vastaan. Hän pelasi kauden 2011 aikana myös lainalla Kakkosen KTP:ssä ja Susissa. == Lähteet == == Aiheesta muualla == * Otto Kejosen esittely Veikkausliigan sivustolla Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Rolf Peter Ollakka

Rolf Ollakka (s. 3. joulukuuta 1970) on suomalainen palkkasoturi, jota nousi julkisuuteen kesällä 1999, kun keskusrikospoliisi etsintäkuulutti hänet Kosovossa tapahtuneesta joukkotuhonnasta epäiltynä. Hän on taistellut muun muassa Burmassa ja Kosovossa. Hän on kirjoittanut kokemuksistaan kirjan Suomalaisen palkkasotilaan tarina, jonka on kustantanut Gummerus vuonna 2000. Kirjassaan hän kirjoittaa muun muassa kokemuksistaan sotilaana Burmassa ja Kosovossa. Hän kertoo myös hakeneensa Ranskan muukalaislegioonaan suurin odotuksin. Ollakka kuitenkin pettyi ja väittää, että legioona ratsastaa historiallaan. "Se oli elämäni suurimpia pettymyksiä. Olin odottanut kunnon rääkkiä, koulutusta ja sotilaallista toimintaa, mutta koko legioona oli periaatteessa pullaa, kaakaota ja päänsilittelyä. Joskus 16-vuotiaana se olisi ollut sopiva paikka, muttei enää tuossa vaiheessa elämää", Ollakka kertoo. ==Lähteet== Luokka:Suomalaiset sotilaat Luokka:Elävät henkilöt Luokka:Ranskan muukalaislegioonan sotilaat Luokka:Palkkasotilaat Luokka:Vuonna 1970 syntyneet
Boualem Sansal

Boualem Sansal (s. 1949 Alger, Algeria) on palkittu ranskaksi kirjoittava algerialainen kirjailija. Sansal on valmistunut insinööriksi ja väitellyt tohtoriksi taloustieteissä. Hän oli aiemmin teollisuusministeriön palveluksessa mutta joutui pois esikoisteoksen ilmestyttyä. Sansalin kirja Le village de l'Allemand ou le journal des frères Schiller kertoo kahdesta algerialaisveljeksestä, joille paljastuu, että heidän isänsä oli Algeriaan paennut natsirikollinen. Kirjailija vertaa ääri-islamilaisuutta ja natsismia toisiinsa. Hänen kirjojaan ei saa julkaista Algeriassa, mutta hän on saanut useita palkintoja Ranskassa. Sansalille on myönnetty vuonna 2011 Saksan kirjakauppiaiden rauhanpalkinto. Hän sai palkinnon ansioistaan kulttuurienvälisenä ymmärtäjänä ja vuoropuhelun edistäjänä. Samalla haluttiin osoittaa arvostusta Pohjois-Afrikan demokratiakehitykselle. Hänen palkittu esikoisromaaninsa Le serment des barbares ilmestyi 1999. == Teokset == * Le Serment des barbares, Gallimard. Prix du Premier Roman 1999. Prix Tropiques, AFD, 1999 * L'Enfant fou de l'arbre creux, Gallimard, 2000. Prix Michel Dard * Dis-moi le paradis, Gallimard, 2003 * Harraga, Gallimard, 2005 * Le village de l'Allemand ou le journal des frères Schiller, Gallimard, 2008 - Grand Prix RTL-Lire 2008, le Grand Prix de la francophonie 2008 -Prix Nessim Habif- (Académie royale de langue et de littérature françaises de Belgique). * Rue Darwin, Gallimard, 2011. Prix du Roman-News 2012. * 2084 : la fin du monde, Gallimard, 2015. Grand prix du roman de l'Académie française 2015 * Lettre d’amitié, de respect et de mise en garde aux peuples et aux nations de la terre, 2021 === Suomennetut teokset === *Hyvitys, suom. Aura Sevón, Into, 2012 ISBN 978-952-264-135-9 == Lähteet == == Aiheesta muualla == * Luokka:Algerialaiset kirjailijat Luokka:Vuonna 1949 syntyneet Luokka:Elävät henkilöt
Sonck

Sonck on seuraavien suomalaisten henkilöiden sukunimi: * Carl-Erik Sonck (1905–2005), ihotautien professori, joka tunnettiin myös kasvitieteilijänä sekä taidemaalarina * Gideon Sonck (1850–1940), senaatin ja valtioneuvoston ylikielenkääntäjä * Hannes Sonck (1919–1952), yleisurheilija ja arkkitehti * John Sonck (1865–1941), lääkäri ja teosofi * Juha Sonck (s. 1981), pika- ja aitajuoksija * Katriina Sonck (s. 1985), keskimatkan juoksija * Knut Sonck (1822–1915), kirkkoherra * K. E. Sonck (1852–1937), opettaja, rehtori ja kirjailija * Lars Sonck (1870–1956), arkkitehti Luokka:Sukunimet
Klovni – kyllä nolottaa

Klovni – kyllä nolottaa () on tanskalainen komediaelokuva, joka sai ensi- iltansa 16. joulukuuta 2010. Elokuvan on ohjannut Mikkel Nørgaard ja sen pääosassa näyttelevät Frank Hvam, Casper Christensen, Mia Lyhne ja Iben Hjejle. Elokuva on spin-off TV 2 Zulu -kanavan televisiosarjasta Kyllä nolottaa. Suomessa sarjaa on esittänyt YLE FST5. Elokuvan näki vuoden 2010 aikana Tanskassa elokuvateattereissa 481 000 katsojaa, ja näin ollen Klovni oli vuoden 2010 katsotuin tanskalainen elokuva. Elokuvan juliste joutui Suomessa sensuurin kohteeksi. Julistekuvassa näkyi osa näyttelijän sukuelimistä, mistä tuli valituksia Finnkinolle. Asia ratkaistiin laittamalla musta tarra sukupuolielimen päälle. == Näyttelijät == * Frank Hvam * Casper Christensen * Marcuz Jess Petersen * Mia Lyhne * Iben Hjejle * Lars Hjortshøj * Tina Bilsbo * Mads Lisby * Anne Møen * Niels Weyde * Elsebeth Steentoft * Roger Kormind * Michael Carøe * Dya Josefine Hauch * Marie Mondrup === Vierailevat tähdet === * Bent Fabricius-Bjerre * Jørgen Leth * Michael Meyerheim * Ole Michelsen * Mads Brügger * Mikael Bertelsen * Ib Michael * Niels Helveg Petersen * Medina * Thomas Helmig == Lähteet == Luokka:Tanskalaiset komediaelokuvat Luokka:Vuoden 2010 elokuvat
Iktys-symbolin parodiat

Iktys-symbolin parodiat ovat satiirisia muunnelmia kristinuskoon viittaavasta kalanmuotoisesta iktys-tunnuksesta. Esimerkiksi Lentävää spagettihirviötä esittävä symboli on muunnelma iktys-kuviosta. == Kuvia == Tiedosto:Darwin Fish 02.svg|Darwin-kala. Tiedosto:Cthulhufish.jpg|Cthulhu auton koristeena. Tiedosto:Trekhtys.svg|Star Trek -kala. Tiedosto:Science Ichthys.jpg|Raketin muotinen tiedekala. Tiedosto:FSM Logo.svg|Lentävä spagettihirviö. Tiedosto:Russell's teapot.svg|Russellin teekannu. == Katso myös == * Ateistien symbolit * Näkymätön vaaleanpunainen yksisarvinen * Uskontojen parodiat == Aiheesta muualla == * Evolvefish.com. * The Fish Wars . Gene McKenna 1996–2000. Luokka:Symbolit Luokka:Uskontojen parodiat
Mike Hough

Michael Lloyd ”Mike” Hough (s. 3. helmikuuta 1963 Montreal, Quebec, Kanada) on kanadalainen entinen jääkiekkoilija, pelipaikaltaan laitahyökkääjä. == Pelaajaura == Hough edusti juniorivuosinaan muun muassa Kitchener Rangersiä, jossa hän oli voittamassa vuonna 1982 sekä Ontario Hockey Leaguen mestaruutta että Memorial Cupia, Canadian Hockey Leaguen mestaruutta. Myöhemmin samana vuonna Quebec Nordiques varasi hänet numerolla 181 NHL:n varaustilaisuuden yhdeksännellä kierroksella. Hän aloitti ammattilaisuransa vuonna 1983 AHL:n Fredericton Expressissä. Ensimmäisen ottelunsa NHL:ssä Hough pelasi kevään 1985 pudotuspeleissä ja ensimmäisen NHL:n runkosarjaottelunsa lokakuussa 1986. Hän pelasi 1980-luvun loppuvuosina sekä Quebec Nordiquesissa NHL:ssä että sen farmiseuroissa AHL:ssä, vuoteen 1988 Fredericton Expressissä ja vuosina 1988–1989 Halifax Citadelsissä. Hän vakiinnutti paikkansa NHL:ssä kaudella , jonka jälkeen hän ei pelannut farmisarjoissa ennen 1990-luvun loppua. Hough teki NHL-uransa parhaat pisteet kaudella , jolla hän oli Nordiquesin viidenneksi paras pistemies tehtyään 38 tehopistettä, 16 maalia ja 22 syöttöpistettä, 61:ssä runkosarjaottelussa. Tuolla kaudella myös toimi Nordiquesin kapteenina. Hough ylitti 30:n tehopisteen rajan lisäksi kausina ja . Kesäkuussa 1993 Nordiques ja Washington Capitals tekivät pelaajakaupan, jossa Hough siirtyi Capitalsiin vaihdossa Paul MacDermidiin ja Reggie Savageen. Hän ei kuitenkaan pelannut Capitalsissa otteluakaan, vaan siirtyi jo muutama päivä myöhemmin tulokasseura Florida Panthersiin laajennusvaraustilaisuuden kautta. Hough edusti Panthersia neljän kauden ajan. Kaudella , kolmannellaan Floridassa, hän pääsi pelaamaan Stanley Cupin voitosta loppuotteluissa, joissa Panthers kuitenkin hävisi Colorado Avalanchelle. Hough pelasi tuona pudotuspelikeväänä joukkueensa kaikissa 22:ssa ottelussa ja teki niissä viisi tehopistettä, neljä maalia ja yhden syöttöpisteen. Vuonna 1997 hän siirtyi vapaana pelaajana New York Islandersiin, jossa pelasi viimeiset NHL-kautensa. Kaudella hän pelasi Islandersin lisäksi AHL:n Lowell Lock Monstersissa ja IHL:n Utah Grizzliesissä. Hough päätti pelaajauransa vuonna 1999. Hän pelasi NHL:ssä 707 runkosarjaottelua, joissa hän teki yhteensä 256 tehopistettä, sata maalia ja 156 syöttöpistettä. NHL:n pudotuspeleissä hän pelasi 44 ottelua, joissa hän teki yhteensä kymmenen tehopistettä, viisi maalia ja viisi syöttöpistettä. == Pelaajauran jälkeen == Pelaajauransa päättymisen jälkeen Hough on toiminut jääkiekon parissa junioripelaajien valmentajana, muun muassa Jeff Snyderin apulaisvalmentajana aiemmin pelaajana edustamassaan Kitchener Rangersissä kaudella 2000–2001. Hän on myös työskennellyt elektroniikkayhtiö Research In Motionin palveluksessa. == Lähteet == == Aiheesta muualla == * Luokka:Kanadalaiset jääkiekkoilijat Luokka:Quebec Nordiquesin varaamat pelaajat Luokka:Vuonna 1963 syntyneet Luokka:Elävät henkilöt
Guru (vuoden 2007 elokuva)

Guru on Mani Ratnamin ohjaama ja käsikirjoittama intialainen draamaelokuva vuodelta 2007. Päärooleja näyttelevät Abhishek Bachchan ja Aishwarya Rai. Musiikin elokuvaan on säveltänyt A. R. Rahman. == Näyttelijät == == Soundtrack == == Vastaanotto == Box Office India julisti Gurun ”hitiksi”. == Palkinnot == * Filmfare Awards ** Paras lavastus – Samir Chanda ** Paras musiikki – A. R. Rahman ** Paras taustamusiikki – A. R. Rahman ** Paras koreografia – Saroj Khan (”Barso Re”) ** Paras naislaulaja – Shreya Ghoshal (”Barso Re”) * International Indian Film Academy Awards ** Paras miesnäyttelijä – Abhishek Bachchan ** Paras naisnäyttelijä – Aishwarya Rai ** Paras musiikki – A. R. Rahman ** Paras naislaulaja – Shreya Ghoshal (”Barso Re”) * Producers Guild Film Awards ** Paras kuvaus – Rajiv Menon ** Paras sanoitus – Gulzar (”Tere Bina”) ** Paras naislaulaja – Shreya Ghoshal (”Barso Re”) * Screen Awards ** Paras musiikki – A. R. Rahman ** Paras taustamusiikki – A. R. Rahman ** Paras naislaulaja – Shreya Ghoshal (”Barso Re”) * V. Shantaram Awards ** Paras ohjaus – Mani Ratnam ** Paras kuvaus – Rajiv Menon ** Paras musiikki – A. R. Rahman * Zee Cine Awards ** Paras musiikki – A. R. Rahman ** Paras taustamusiikki – A. R. Rahman ** Paras naislaulaja – Shreya Ghoshal (”Barso Re”) == Lähteet == == Aiheesta muualla == * * Luokka:Vuoden 2007 intialaiset elokuvat Luokka:Intialaiset draamaelokuvat Luokka:Intialaiset elokuvamusikaalit Luokka:Mani Ratnamin ohjaamat elokuvat Luokka:Hindinkieliset elokuvat
Matech Concepts

Matech Concepts on sveitsiläinen kilpa-autoja valmistava sekä kilpatallia pyörittävä yritys, jonka perusti Martin Bartek vuonna 2006. Yritys tekee yhteistyötä Ford Racingin kanssa kehittääkseen Ford GT -urheiluautoa kilpailemiseen sopivaksi. Yritys myös valmistaa GT:stä muokattuja versioita FIA GT1- ja GT3-sarjoihin pajallaan Mayenissa, Saksassa. == Lähteet == *Matech kilpatallin kotisivut Luokka:Sveitsiläiset automerkit Luokka:Sveitsiläiset autourheilutallit
Äärimmäistä kulttuuria

Äärimmäistä kulttuuria: Extreme-minuuksien historiaa dadaismista Hunter S. Thompsoniin on Tampereen yliopiston sosiaalipsykologian dosentti Atte Oksasen kirja taiteen järkyttävästä ja rajoja rikkovasta avantgarde-liikkeistä. Kirjan julkaisi Johnny Kniga vuonna 2009. Oksanen toteaa, että jotta rajojen rikkomisessa olisi mitään mieltä, niissä ei tule olla kyse pelkästä tuhoamisesta, vaan myös uuden rakentamisesta. Esimerkiksi rock-kulttuurissa aitouden ja uskottavuuden tavoittelu on johtanut itsetuhoisuuteen. Oksanen päättää kirjansa toteamalla, että rajojen rikkominen on nykyisin ajautunut umpikujaan. == Vastaanotto == Savon sanomien arvostelija Juha Mäkinen ehdotti yhdeksi mahdolliseksi tieksi pois umpikujasta filosofi Eero Ojasen esittämää ajatusta. Ojanen on ehdottanut taiteen suuntautumista takaisin kauneuteen – ”se voisi olla tässä ajassa hyvinkin radikaali teko”. == Lähteet == == Aiheesta muualla == * Pekka Wahlstedt: Julkisuuteen, maksoi mitä maksoi . Helsingin sanomat 20.2.2009. Luokka:Kirjat sosiaalipsykologiasta Luokka:Suomalaiset tietokirjat Luokka:Vuoden 2009 kirjat
Girolamo Porro

Girolamo Porro (n. 1520 – n. 1604) oli italialainen kaivertaja. Porro syntyi Padovassa, mutta työskenteli pitkään Venetsiassa. Hän teki ensimmäiset kaiverruksensa jo nuorena. Hänen kaiverruksiaan on Camilo Camillin vuonna 1535 julkaisemassa kirjassa Imprese illustri di diversi. Porron töihin kuuluu lisäksi Ludovico Arioston Raivoisa Roland ja yhteistyötä Tomaso Porcacchi Castilionen ja Scipione Barbò Soncinon kanssa. Hän teki myös karttoja Alexius Pedemontanuksen Ptolemaioksen karttakirjan käännökseen ja Porcacchin atlakseen. == Lähteet == Luokka:Italialaiset kuvataiteilijat Luokka:Kaivertajat Luokka:Syntymävuosi tuntematon Luokka:1600-vuosikymmenellä kuolleet
Michael Shayne

Michael Shayne on kirjailija Davis Dresserin salanimellä Brett Halliday luoma kuvitteellinen yksityisetsivähahmo, joka esiintyi ensimmäisen kerran vuonna 1939 julkaistussa romaanissa Dividend on Death. Myöhemmin hahmo on esiintynyt romaanien ja novelleiden lisäksi myös radiossa, televisiossa, elokuvissa ja sarjakuvissa. == Kirjat == Davis Dresser kirjoitti osin haamukirjailijoiden avustamana kaikkiaan viisikymmentä Michael Shayne -romaania. Robert Terrall kirjoitti myös Dresserin käyttämällä salanimellä Brett Halliday vielä 27 taskukirjaa. Lisäksi Michael Shayne esiintyy yli 300 novellissa, joita julkaistiin muun muassa vuonna 1956 ilmestymisensä aloittaneessa Michael Shayne Mystery Magazine -lehdessä. Lehteä julkaistiin liki kolme vuosikymmentä. == Elokuvat == Michael Shayne -elokuvia tehtiin vuosina 1940–1947 kaikkiaan kaksitoista. Näistä ensimmäiset seitsemän tuotti 20th Century Fox vuosina 1940–1942 ja niissä kaikissa pääosaa näytteli Lloyd Nolan. Loput viisi elokuvaa tuotti Producers Releasing Corporation, ja niiden pääosan esittäjänä oli Hugh Beaumont. === 20th Century Foxin tuottamat elokuvat === * Michael Shayne - Private Detective (1940) * Sleepers West (1941) * Dressed to Kill (1941) * Blue, White and Perfect (1941) * The Man Who Wouldn't Die (1942) * Just Off Broadway (1942) * Time to Kill (1942) === PRC:n tuottamat elokuvat === * Murder Is My Business (1946) * Larceny in Her Heart (1946) * Blonde for a Day (1946) * Three on a Ticket (1947) * Too Many Winners (1947) == Radio == Radiossa Mutual Broadcasting System alkoi esittää Michael Shaynea lokakuussa 1944. Sarja oli kuultavissa Yhdysvaltain länsirannikolla lokakuuhun 1946 saakka, jolloin sarja muuttui valtakunnalliseksi. Nimiroolissa esiintyi Wally Maher. Sarja päättyi marraskuussa 1947, mutta Mutual aloitti sen uudelleen heinäkuussa 1948 nimellä New Adventures of Michael Shayne ja pääosan näyttelijäksi tuli Jeff Chandler. Tämä sarja kesti kaksi vuotta. Kolmannen kerran Shayne päätyi radioon lokakuussa 1952, jolloin American Broadcasting Company aloitti sarjan esittämisen. Aluksi pääosaa esitti Donald Curtis ja myöhemmin Robert Sterling. Tämä sarja päättyi heinäkuussa 1953. == Televisio == Televisiossa Michael Shaynea esitettiin NBC:llä 1960–1961. Nimiroolia näytteli Richard Denning. Kestoltaan 60 minuuttisia jaksoja tehtiin kaikkiaan 32. == Sarjakuva == Televisiosarjan suosion tuloksena Dell Comics alkoi julkaista Michael Shayne, Private Eye -sarjakuvalehteä, jota ilmestyi kolme numeroa. Ensimmäinen numero ilmestyi marraskuussa 1961 ja viimeinen syyskuussa 1962. Ken Fitchin romaaneiden pohjalta käsikirjoittamat sarjakuvat kuvittivat Lee Ames ja Edd Ashe. == Lähteet == == Aiheesta muualla == * Radiosarjan jaksoja Internet Archivessa MP3-muodossa * Televisiosarjan jakso Murder in Wonderland Internet Archivessa Luokka:Kuvitteelliset etsivät Luokka:Televisiohahmot Luokka:Elokuvahahmot Luokka:Rikoskirjallisuuden henkilöhahmot
Naisten Liiga -kausi 2011

Naisten Liiga on korkein naisten jalkapallon sarjataso Suomessa. Kaudella 2011 sarja pelattiin 10 joukkueen kolminkertaisena sarjana. PK-35 Vantaa voitti seuran historian toisen mestaruutensa. Viimeiseksi sijoittunut pietarsaarelainen FC United putosi suoraan Ykköseen. Hallitsevana mestarina kauteen lähti PK-35 Vantaa. Edelliskautena sarjassa pelanneen Kokkolan Pallo- Veikkojen tilalla sarjassa pelasi Kokkolaan perustettu uusi naisjalkapalloilun seura Kokkola Futis 10. ==Sarjataulukko== Sijoitus Joukkue Ottelut Voitot Tasapelit Häviöt Maalisuhde Pisteet 1\. PK-35, Vantaa 27 20 5 2 84–17 65 2\. HJK, Helsinki 27 21 1 5 95–27 64 3\. FC Honka, Espoo 27 19 6 2 73–29 63 4\. Åland United, Maarianhamina 27 19 2 6 86–31 59 5\. NiceFutis, Pori 27 7 7 13 27–42 28 6\. Ilves, Tampere 27 6 8 13 33–57 26 7\. Kokkola F10, Kokkola 27 7 5 15 36–66 26 8\. KMF Kuopio, Kuopio 27 7 3 17 42–84 24 9\. TPS, Turku 27 4 3 20 25–84 15 10\. FC United, Pietarsaari 27 5 0 22 22–84 15 == Joukkueet == Joukkue Kaupunki Kotikenttä Perustettu Päävalmentaja FC Honka Espoo Tapiolan urheilupuisto 1975 Timo Lounio Kokkola F10 Kokkola Kokkolan keskuskenttä 2010 Jarmo Saarela Mikael Käld PK-35 Vantaa Vantaa ISS Stadion 1935 Pauliina Miettinen FC United Pietarsaari Pietarsaaren keskuskenttä 1993 Keijo Paananen HJK Helsinki Töölön pallokenttä 1907 Jutta Rautiainen Ilves Tampere Ratinan stadion, Tammelan stadion 1931 Esa Kuusisto KMF Kuopio Kuopion keskuskenttä 1987 Pertti Nissinen NiceFutis Pori Porin stadion 1989 Harri Virtanen TPS Turku Turun yläkenttä 1922 Jouni Alen Åland United Maarianhamina Bengtsböle Idrottspark 2004 Steve Beeks == Parhaat maalintekijät == Sijoitus Pelaaja Joukkue Maalit 1\. Felicia Schroeder Åland United 23 2\. Anna Auvinen KMF 17 Marianna Tolvanen HJK 17 4\. Nina Hietanen FC Honka 16 5\. Kiia Laine FC Honka 15 Jaana Lyytikäinen PK-35 Vantaa 15 7\. Emma Whitter Åland United 14 8\. Kaisa Ranki FC Honka 13 Sini Vehviläinen HJK 13 10\. Heidi Lindström HJK 12 Eveliina Parikka PK-35 Vantaa 12 ==Lähteet== Luokka:Kansallinen liiga -kaudet Luokka:Jalkapallosarjojen kausi 2010–2011/2011
Tomigun

Tomigun (aikaisemmin Pioneer) on Näätämöstä kotoisin oleva rap-artisti. Hän on osa megafauna nimistä rap-yhtyettä, johon kuulu hänen lisäkseen Hannibal. Yhtye julkaisi Katulaiva, Kruisin’ (maailman ääriin), Matka kohti Norjan rajaa, Kaamoksen kasvatti ja Liikkeellä 2024. Tomigun julkaisi 27. huhtikuuta 2011 Hannibalin kanssa Funkkia kiesiin -nimisen yhteisalbumin. Hannibal käyttää albumilla nimeä Big Baali. Albumin julkaisi Joku Roti Records. Albumi nousi parhaimmillaan Suomen virallisen listan 27. sijalle. Albumin kappaleesta "Kruisin' (niinkö Iceberg Slim) on julkaistu musiikkivideo. Yksityiselämässään Tomigun on yrittäjä Näätämön Rakennuspuu oy yrityksessä ja hänellä on kaksi lasta. == Diskografia == ===Big Baali & Tomigun=== * Funkkia kiesiin (2011) ===Roitown Ink=== * Vieläki UG (2007) ===Musiikkivideot=== * "Kruisin' (niinkö Iceberg Slim)" (Big Baali & Tomigun, 2011) * Met' ollaan vaan lappalaisia ===Vierailijana=== Artisti Kappale Albumilta Muut vierailijat Vuosi Hannibal & Soppa "Met' ollaan vaan lappalaisia" Meiän asia 2007 Ironface "Haistata" Promolevy tupla-albumia varten vuoteen 2009 2009 Ironface "Auttaisitko" Promolevy tupla-albumia varten vuoteen 2009 Kuokkavieras 2009 Ironface "INKKI" Promolevy tupla-albumia varten vuoteen 2009 Roitown Ink 2009 Ironface "Pois ne (Roitown Ink - Exclusive)" Promolevy tupla-albumia varten vuoteen 2009 Roitown Ink 2009 Hannibal & Joku Roti Mafia "Eilen-tännään-huomena posse" Ad Portas 6-Mäki, R-Syke, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso, Are & Raimo 2010 ===Mukana kokoelmilla=== * Lappi itsenäiseksi vol. 1 mixtape (2006) * Mestarisoundi (2007) * Redrum-187 kokoelma (2008) == Lähteet == == Aiheesta muualla == * Big Baalin & Tomigunin haastattelu Redrum-187 -sivustolla * Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Henry Haisuli

Henry Haisuli (engl. Pepé Le Pew) on yhdysvaltalaisen Warner Bros -elokuvayhtiön Looney Tunes -animaatioissa esiintyvä kuvitteellinen ranskalainen lemmenkipeä haisunäätä. Hahmon loi Chuck Jones ja se esiintyi ensimmäisen kerran vuonna 1945. Henry Haisuli esiintyi yli kymmenessä lyhytelokuvassa, joista For Scent-imental Reasons palkittiin parhaan lyhytanimaation Oscar-palkinnolla vuonna 1949. Maaliskuussa 2021 New York Timesissa julkaistussa mielipidekirjoituksessa Henry Haisulin katsottiin "normalisoivan raiskauskulttuuria". Samassa kuussa Warner Bros ilmoitti, että hahmoa ei tulla näkemään enää missään yhtiön tuotannoissa. == Lähteet == Luokka:Looney Tunes -hahmot Luokka:Kuvitteelliset eläimet
Teräskehä 2

Teräskehä 2 () on vuonna 2006 suoraan DVD:lle julkaistu yhdysvaltalainen toimintaelokuva. Elokuvan on ohjannut Isaac Florentine ja käsikirjoittanut James Townsend yhdessä David N. Whiten kanssa. Pääosissa näyttelivät Michael Jai White ja Scott Adkins. ==Juoni== Nyrkkeilyn entinen mestari George "Iceman" Chambers on matkannut Venäjälle kuvaamaan televisiomainosta. Hänet kuitenkin pidätetään myöhemmin illalla perättömän huumeiden hallussapidon perusteella ja Chambers joutuu Venäjän pahamaineeseen vankilaan. Pääosin mafian hallinnassa oleva vankila on valinnut Chambersin heidän vapaaottelu mestarinsa Yuri Boykan seuraavaksi vastustajaksi. Chambers ei aluksi halua otella, mutta saa yksinkertaiset vaihtoehdot; joko otella Boykaa vastaan tai jäädä vankilaan loppuelämäksi. == Rooleissa == ==Lähteet== ==Aiheesta muualla== *Leffatykin arvostelu Luokka:Vuoden 2006 yhdysvaltalaiset elokuvat Luokka:Yhdysvaltalaiset toimintaelokuvat Luokka:Nyrkkeilyelokuvat Luokka:Vankilaelokuvat Luokka:Suoraan videolle julkaistut elokuvat Luokka:Isaac Florentinen ohjaamat elokuvat